Eddie Redmayne

Mae ** Edward John David Redmayne**, OBE (ganed 6 Ionawr 1982) yn actor o Loegr. Dechreuodd ei yrfa broffesiynol yn y theatr ac ar y teledu yn y 2000au cynnar cyn iddo wneud ei ddebut yn y ffilm, *Like Minds*, yn 2006. Ers hynny, y mae wedi ymddangos mewn ffilmiau megis *The Good Shepherd* (2006), *Savage Grace* (2007), *Elizabeth: The Golden Age* (2007), *My Week with Marilyn* (2011), *Les Misérables* (2012), *The Theory of Everything* (2014), *Jupiter Ascending* (2015), a *The Danish Girl* (2015).

Canmolwyd Redmayne ar gyfer ei berfformiad fel Stephen Hawking yn *The Theory of Everything*, yn ennill y wobr ar gyfer yr Actor Gorau yng Ngwobrau'r Academi, Gwobrau BAFTA, Gwobrau Golden Globe, a Gwobrau Cymdeithas yr Actorion Sgrin. Mae wedi parhau gyda pherfformio yn y theatr, yn fwyaf adnabyddus ar gyfer ei rôl yn y ddrama *Red* (2010), yn Broadway. Enillodd y Wobr Tony ar gyfer y Perfformiad Gorau gan Brif Actor mewn Drama ar gyfer ei waith.

## Bywyd cynnar 
Ganwyd Redmayne ar 6 Ionawr, 1982 yn Westminster, Llundain. Mae ei fam, Patricia (cynt Burke), yn rhedeg busnes adleoli, ac mae ei dad, Richard Redmayne, yn ddyn busnes. Ei hen dad-cu ar ochr ei dad oedd y peiriannydd sifil a mwyngloddio, Syr Richard Redmayne. Mae ganddo frawd hŷn, brawd iau, hanner-frawd Daw Redmayne o linach Seisnig, Gwyddelig, Albanaidd a Chymreig.

Mynychodd Llys Colet, wedyn Coleg Eton, lle astudiodd yn yr un flwyddyn a'r Tywysog William. Aeth yn ei flaen i astudio hanes celf yng Ngholeg y Drindod, Caergrawnt, lle graddiodd gydag Anrhydeddau 2:1 yn 2003.

## Gyrfa 
### Modelu 
Cyn troi'n actor llawn-amser, modelodd Redmayne gyda Burberry, yn 2008 gydag Alex Pettyfer ac yn 2012 gyda Cara Delevingne. Yn rhifyn mis Medi 2012 o *Vanity Fair*, fe'i gynhwyswyd ar ei Rhestr Ryngwladol Flynyddol o Wisgo'n Dda. In 2015, fe'i enwyd fel y cyntaf yn y rhestr o 50 o ddynion Prydeinig sy'n gwisgio'n dda gan *GQ*.

### Llwyfan 
Gwnaeth Redmayne ei ddebut proffesiynol ar y llwyfan fel Viola yn *Nos Ystwyll*, ar gyfer Shakespeare's Globe yn y Deml Ganol yn 2002. Enillodd y Wobr ar gyfer y Newydd-ddyfodiad Rhagorol yn y 50ain Gwobrau Theatr yr *Evening Standard* yn 2004, ar gyfer ei berfformiad yn *The Goat, or Who Is Sylvia? *Edward Albee, a'r wobr ar gyfer y Newydd-ddyfodiad Gorau yng Ngwobrau Theatr y Critics' Circle yn 2005. Cynhwysa ei gredydau'r llwyfan hwyrach *Now or Later* gan Christopher Shinn yn Theatr y Royal Court. Rhedodd y sioe o 3 Medi hyd 1 Tachwedd 2008.

Yn 2009, ymddangosodd Redmayne yn nrama newydd John Logan *Red* yn y Donmar Warehouse yn Llundain, ac enillodd y Wobr Olivier yn 2010 ar gyfer yr Actor Gorau mewn Rôl Gefnogol. Chwaraeodd ei rôl yn *Red* eto yn y Theatr John Golden ar Broadway, mewn rhediad 15-wythnos o 11 Mawrth hyd 27 Mehefin 2010, ac enillodd y Wobr Tony ar gyfer y Perfformiad Gorau gan Brif Actor mewn Drama. Chwaraeodd y Brenin Rhisiart II yn *Richard II* a gyfarwyddwyd gan Michael Grandage, yn y Donmar Warehouse o 6 Rhagfyr 2011 hyd 4 Chwefror 2012.

### Ffilmiau a theledu 
bawd|231x231px|Redmayne yng Ngŵyl Ffilmiau Ryngwladol Toronto 2014.
Castiwyd Redmayne yn ei brif ffilm gyntaf *Like Minds* (2006) ar ôl iddo gael ei ddarganfod gan y gyfarwyddwraig gastio Lucy Bevan tra'n perfformio mewn drama o'r enw *Goats*. Ymddangosodd Redmayne mewn ffilmiau megis *The Good Shepherd*, *Powder Blue*, *Savage Grace*, *The Other Boleyn Girl*, *Hick*, *Glorious 39*, a *Jupiter Ascending*. Serennodd fel Osmund yn ffilm iasol othig oruwchnaturiol Christopher Smith *Black Death*. Rhyddhawyd ei ffilm ddrama 2008 *The Yellow Handkerchief* ar Chwefror 26 2010 gan Ffilmiau Samuel Goldwyn.

Serennod fel y gwneuthurwr ffilmiau Colin Clark yn y ffilm ddrama *My Week with Marilyn*. Chwaraeodd y rôl Marius Pontmercy yn y ffilm gerddorol 2012 *Les Misérables*. Yn 2014, serennodd fel Stephen Hawking yn *The Theory of Everything*, ac ar gyfer y rôl hon, enillodd Wobr yr Academi, BAFTA, Golden Globe a Gwobr Gymdeithas yr Actorion Sgrin ar gyfer yr Actor Gorau, ar gyfer ei bortread o heriau gwanychol ALS.

Gwnaeth Redmayne ei ddebut sgrin yn 1998 mewn pennod *Animal Ark*. Cynhwysa ei gredydau teledu y mini-gyfres BBC ''Tess of the d'Urbervilles*, y mini-gyfres *The Pillars of the Earth'', a'r mini-gyfres dwy ran *Birdsong*.

Ym mis Mehefin 2015, cyhoeddwyd y serennir Redmayne fel Newt Scamander yn yr addasiad ffilm o *Fantastic Beasts and Where to Find Them*, stori sy'n ddeillio o *Harry Potter*, gyda sgript gan J. K. Rowling.

Gwelir Redmayne nesaf yn y ddram fygraffyddol *The Danish Girl*, a gyfarwyddwyd gan enillydd Gwobr yr Academi Tom Hooper. Yn y ffilm, a ryddheir yn y Deynras Unedig ym mis Ionawr 2016, chwaraea Redmayne yr arloeswraig drawsryweddol Lili Elbe, castiad a feirniadwyd gan rhai yn y gymuned drawsryweddol. Er hyn, mae perfformiad Redmayne wedi derbyn adolygiadau da gan feirniaid, gyda rhai yn ei labelu fel y ceffyl blaen yn y ras i ennill Gwobr yr Academi ar gyfer yr Actor Gorau.

## Bywyd personol 
Mae Redmayne wedi bod yn briod i Hannah Bagshawe, gweithredwr cysylltiadau cyhoeddus yn y diwydiant cyllid, ers 15 Rhagfyr 2014. Fe'i benodwyd yn Swyddog Urdd yr Ymerodraeth Brydeinig (OBE) yn yr Anrhydeddau Pen-blwydd 2015 ar gyfer ei waith drama. Ym mis Awst 2014 fe'i benodwyd fel llysgennad i'r elusen ffilm Into Film.

## Ffilmyddiaeth
### Ffilmiau 
### Teledu 
### Theatr 
## Cyfeiriadau 
Categori:Genedigaethau 1982
Categori:Swyddogion Urdd yr Ymerodraeth Brydeinig
Categori:Hen Etoniaid
Categori:Pobl o Loegr o dras Gymreig
Categori:Pobl o Loegr o dras Wyddelig